VAŽNO: prije slanja bilo kakvih informacija Appleu uz pomoć Feedback Assistanta pregledajte važne informacije i licencu u nastavku.

Feedback Assistant je softverski alat koji prikuplja informacije kojima se opisuju problemi na koje naiđete prilikom upotrebe sustava iOS, macOS, tvOS, watchOS, iPadOS, visionOS ili drugih Appleovih proizvoda, ovisno o tome što je primjenjivo. Prikuplja zapise iz primjenjivih proizvoda koji mogu sadržavati osobne podatke, npr. vaše ime, identifikator hardvera, mrežnu vezu, lokaciju, podatke iz kalendara i e-poruke. Zapisi o mrežnoj vezi mogu sadržavati metapodatke o važoj bežičnoj mrežnoj vezi, npr. hardversku adresu bežičnog usmjerivača na koji ste povezani, nazive domene s kojom vaš uređaj komunicira, IP adrese i TCP/UDP zaglavlja, ovisno o tome što je primjenjivo. Te zapise možete pregledati, urediti ili izbrisati prije ili nakon slanja Appleu. Možete poslati i pisane povratne informacije.

Ako odlučite slati informacije putem Feedback Assistanta, pristajete da ih Apple upotrijebi za poboljšanje Appleovih proizvoda i usluga. 

************

APPLE INC.
UGOVOR O LICENCIRANJU SOFTVERA I POVJERLJIVOSTI ZA FEEDBACK ASSISTANT 

PAŽLJIVO PROČITAJTE OVAJ UGOVOR O LICENCIRANJU SOFTVERA I POVJERLJIVOSTI („LICENCA”) PRIJE UPOTREBE APPLEOVA SOFTVERA. UPOTREBOM APPLEOVA SOFTVERA PRISTAJETE PRIDRŽAVATI SE ODREDBI OVE LICENCE. AKO SOFTVERU PRISTUPATE ELEKTRONIČKI, POTVRDITE DA SE PRISTAJETE PRIDRŽAVATI ODREDBI OVE LICENCE DODIROM ILI KLIKOM GUMBA „PRISTAJEM/PRIHVAĆAM”. AKO SE NE SLAŽETE S ODREDBAMA OVE LICENCE I NE PRISTAJETE NA PRIKUPLJANJE PODATAKA, NEMOJTE UPOTREBLJAVATI SOFTVER I DODIRNITE ILI KLIKNITE GUMB „NE PRISTAJEM / ODBIJAM” I NEMOJTE UPOTREBLJAVATI SOFTVER ZA SLANJE ZAPISA ILI DRUGIH INFORMACIJA APPLEU. 

1. Općenito.
A. Appleov softver, kao i sav softver drugih proizvođača, dokumentaciju, sučelja, sadržaje i fontove koji su obuhvaćeni ovom licencom, neovisno o tome jesu li na disku, u formatu samo za čitanje, nalaze li se na nekom drugom mediju ili su u nekom drugom obliku (pod zajedničkim nazivom „Appleov softver”) licenciralo vam je, a ne prodalo, društvo Apple Inc. („Apple”) i smijete ih upotrebljavati isključivo u skladu s odredbama ove Licence. Apple i/ili davatelji licenci društva Apple zadržavaju pravo vlasništva nad Appleovim softverom i sva ostala prava koja vam nisu izričito odobrena. Odredbe ove licence vrijede za sve nadogradnje softvera koje pruža Apple i kojima se zamjenjuje i/ili dopunjuje originalan Appleov softver, osim ako takva nadogradnja ne dolazi sa zasebnom licencom, u kojem slučaju vrijede odredbe te licence.

B. Vlasničko pravo i prava na intelektualno vlasništvo u sadržaju i na sadržaj koji se prikazuje ili mu se pristupa pomoću Appleova softvera pripadaju vlasnicima sadržaja. Takav sadržaj može biti zaštićen autorskim pravima ili drugim zakonima i ugovorima o intelektualnom vlasništvu te može biti podložan uvjetima upotrebe trećih strana koje pružaju takav sadržaj. Ova Licenca ne dodjeljuje vam pravo na upotrebu tih sadržaja niti vam jamči daljnju dostupnost tih sadržaja.

2. Dopuštene upotrebe licence i ograničenja.
A. Licenca. Ovisno o odredbama i uvjetima ove Licence, dobivate ograničenu, neekskluzivnu licencu za instalaciju i upotrebu Appleova softvera na kompatibilnim Appleovim proizvodima čiji ste vlasnik i kojima upravljate tijekom trajanja Licence u svrhu pružanja Appleu dijagnostičkih i tehničkih zapisa i informacija, zapisa i informacija o upotrebi te srodnih zapisa i informacija o svom računalu, uređaju, hardveru, sistemskom i aplikacijskom softveru te perifernim uređajima („Vaš sustav”) u vezi s (i) vašim sudjelovanjem u Appleovom programu predizdanja za potrošače, Apple Beta programu i/ili Apple Developer Programu (pod zajedničkim nazivom „Program predizdanja”) u sklopu vaše procjene učinka Appleovih predizdanja softvera i/ili hardvera koji su vam ponuđeni u sklopu Programa za potrošače na vašem sustavu ili (ii) povratom vašeg računala, uređaja ili hardvera Appleu odnosno zamjenom istih. Ovaj Appleov softver možete upotrebljavati samo (x) ako ste član Programa predizdanja, (y) u vezi s ovlaštenim povratom ili zamjenom određenih Appleovih proizvoda ili (z) prema drugom odobrenju Apple, prema izričitom nahođenju društva Apple. Smijete napraviti samo onaj broj kopija Appleova softvera za internu upotrebu koji je razumno potreban za upotrebu Appleova softvera prema odredbama ove Licence; pod uvjetom da na svaku kopiju Appleova softvera ili njegova dijela kopirate sve obavijesti o autorskim pravila ili drugim vlasničkim pravima navedene na izvorniku. Ova licenca ne daje vam pravo na upotrebu Appleova softvera ni u koju drugu svrhu i Appleov softver ne smijete činiti dostupnim putem mreže na kojoj bi se mogao upotrebljavati na više računala ili uređaja istodobno. Pod Appleovim intelektualnim vlasništvom ne daju se niti se podrazumijevaju druga prava ni licence osim onih izričito navedenih ovdje.

B. Zabrana obrnutog inženjeringa; Ostala ograničenja upotrebe. Ne smijete i suglasni ste s time da Appleov softver ni bilo koje njegove dijelove nećete umnožavati (osim kako je izričito dopušteno ovom Licencom), rastavljati, podvrgavati obrnutom inženjeringu, rasklapati, dešifrirati niti preinačavati, da iz njih neće pokušavati izvlačiti izvorni kôd i da od njih nećete izrađivati inačice (osim i samo u opsegu u kojem je bilo koje prethodno ograničenje zabranjeno važećim zakonom ili u mjeri u kojoj bi to moglo biti dopušteno uvjetima licenciranja koji reguliraju upotrebu komponenti otvorenog koda) niti ga ugrađivati ili sastavljati u kombinaciji s vlastitim programima. Pristajete na upotrebu Appleova softvera u skladu sa svim važećim zakonima, uključujući lokalne zakone zemlje ili regije u kojoj boravite ili u kojoj preuzimate ili upotrebljavate Appleov softver.

3. Prijenos. Ne smijete unajmljivati, iznajmljivati, posuđivati, podlicencirati, prodavati, prenositi niti na drugi način redistribuirati ili podlicencirati Appleov softver.

4. Izostanak podrške i održavanja. Apple nije dužan pružati nikakvu podršku za održavanje, tehničku ni drugu podršku za Appleov softver ni bilo kakva ažuriranja Appleova softvera.

5. Pristanak za prikupljanje i upotrebu podataka.
A. Analitički podaci za aplikaciju Feedback Assistant. Odlučite li pristati na analitičko prikupljanje za Appleov softvera (aplikaciju Feedback Assistant), suglasni ste da tvrtka Apple, njezine podružnice i agenti mogu prikupljati, zadržati, obrađivati i upotrebljavati dijagnostičke, tehničke, uporabne i povezane informacije, uključujući bez ograničenja jedinstvene identifikatore sustava i hardvera, informacije o vašem uređaju, računalu, sistemskom i aplikacijskom softveru te perifernim uređajima, koje se periodički prikupljaju u svrhu omogućavanja i poboljšavanja proizvoda i usluga društva Apple te kako bi se omogućila priprema nadogradnji softvera, korisnička podrška za proizvode i ostale usluge (ako ih ima) u vezi s Appleovim softverom, kao i za potvrdu pridržavanja odredbi ove licence. Apple može upotrebljavati ove informacije sve dok su prikupljene u obliku koji ne omogućuje vašu osobnu identifikaciju i sve dok se iste upotrebljavaju isključivo u gore navedene svrhe. Kako bi se partnerima društva Apple i neovisnim razvojnim inženjerima omogućilo da poboljšaju svoj softver, hardver i usluge dizajnirane za upotrebu s Appleovim proizvodima, Apple također može bilo kojem takvom partneru ili neovisnom razvojnom inženjeru dostaviti podskup dijagnostičkih podataka koji su važni za softver, hardver i/ili usluge tog partnera ili razvojnog inženjera, dok god su ti dijagnostički podaci u obliku koji vas osobno ne identificira.

B. Detaljni zapisi koji se šalju Appleu. Tijekom upotrebe ovog Appleova softvera imat ćete mogućnost automatski prilagati informacije iz svog sustava, uključujući, između ostalog, izvješća Appleova profila sustava, zapise o rušenju, zapise o procesima, zapise o nepokretanju, zapise o instalaciji, zapise o panikama kernela i cjelovite zapise sustava („Detaljni zapisi”). Ako odlučite slati Detaljne zapise Appleu uz pomoć Appleova softvera, slat će se i vaše ime i adresa e-pošte, a zapisi koje priložite mogu uključivati osobne podatke pomoću kojih vas se može identificirati, uključujući, bez ograničenja, naziv vašeg računa, informacije o vašim kontaktima, događajima na kalendaru i e-poruke. Ti se Detaljni zapisi pružaju na dobrovoljnoj osnovi, ali u mjeri u kojoj ih odlučite pružati, prihvaćate i slažete se da ih Apple može upotrebljavati u dijagnostičke svrhe te za poboljšanja proizvoda ili usluga. Apple može zadržati te Detaljne zapise sve dok se ne otklone poteškoće.

C. Atributi sustava koji se šalju Appleu. Appleov softver može imati i značajku koja sastavlja popis određenih softverskih aplikacija, značajki i funkcija iz vašeg sustava, kao i informacije o upotrebi tih aplikacija, značajki i funkcija („atributa”). Taj popis ne šalje se Appleu ako ga ne odlučite slati. Ako je ta značajka ponuđena, Appleov softver nudi popis atributa koji se prikupljaju i omogućava vam uklanjanje određenog atributa prije slanja Appleu. Ti se atributi Appleu pružaju na dobrovoljnoj osnovi, ali u mjeri u kojoj ih odlučite pružati, prihvaćate i slažete se da ih Apple može upotrebljavati za poboljšavanja Programa predizdanja, proizvoda ili usluga. Apple može zadržati te atribute sve dok se ne otklone poteškoće.

D. Pravila o zaštiti privatnosti. Vaši će se podaci uvijek obrađivati u skladu s Appleovim Pravilima o zaštiti privatnosti koja možete pronaći na adresi: https://www.apple.com/legal/privacy/.

6. Povjerljivost.
A. Suglasni ste da se Appleov softver za koji se daje ova Licenca i sve informacije koje otkrijete Appleu, a koje se odnose na taj Appleov softver, smatraju i svode pod zajednički naziv „povjerljive informacije”. Povjerljive informacije, međutim, ne uključuju: (a) informacije koje su sada ili koje postanu opće dostupne javnosti, ali ne zbog vaše pogreške ili povrede, na način koji je zakonit ili koji Apple odobrava; (b) informacije za koje možete dokazati da vam s pravom pripadaju prije nego što vam ih je Apple otkrio; (c) informacije koje neovisno razvijate bez služenja povjerljivim informacijama; ili (d) informacije koje s pravom nabavite od treće strane koja je pravo njihova prenošenja ili otkrivanja ishodila od Applea. 

B. Suglasni ste da nećete otkrivati, objavljivati niti širiti povjerljive informacije nikomu osim: (1) onim zaposlenicima i ugovornim djelatnicima za koje možete dokazati da ih moraju znati i koji prema vama imaju obvezujuće, pisane obaveze čuvanja povjerljivosti u svrhu zaštite povjerljivih informacija od neovlaštenog otkrivanja, ili (2) drugim sudionicima Appleova Programa predizdanja, ali samo putem povjerljivih foruma za Appleov softver koje osigurava Apple putem odgovarajućeg mrežnog portala za predizdanja (ako postoje). Nadalje, suglasni ste poduzeti razumne mjere opreza kako biste spriječili bilo kakvu neovlaštenu upotrebu, otkrivanje, objavljivanje ili širenje povjerljivih informacija. Suglasni ste da nećete upotrebljavati povjerljive informacije na drugi način u svoju korist ili korist bilo koje treće strane bez prethodnog pisanog odobrenja ovlaštenog predstavnika Applea u svakom pojedinom slučaju. Sve povjerljive informacije ostaju u isključivom vlasništvu Applea. Nemate nikakve podrazumijevane licence ni druga prava prema povjerljivim informacijama osim onih navedenih o odjeljku 2A.

C. Ovime potvrđujete da bi neovlašteno otkrivanje ili neovlaštena upotreba povjerljivih informacija mogli uzrokovati nepovratnu štetu i značajnu povredu za Apple, na način koji je možda teško utvrditi. Sukladno tome, prihvaćate da Apple ima pravo tražiti neposrednu privremenu mjeru izvršavanja obaveza koje proizlaze iz ove Licence uz sva druga prava i dostupne pravne lijekove.

7. Raskid ugovora. Ova Licenca vrijedi sve do raskida ugovora. Vaša prava utvrđena ovom Licencom automatski će se poništiti bez potrebe da vam Apple to najavi pisanim putem ne budete li se pridržavali bilo koje odredbe ove Licence. Nadalje, Apple zadržava pravo raskinuti ugovor za ovu Licencu ako dođe do izdanja nove verzije Appleova softvera operativnog sustava ili Appleova softvera, koja nije kompatibilna s ovom verzijom Appleova softvera. Nakon raskida ugovora za ovu Licencu morate prestati upotrebljavati Appleov softver i uništiti sve njegove kopije, kompletne i djelomične, koje imate. Odjeljci 2B, 5. (no samo u mjeri prikupljenoj prije raskida), 6., 7., 8. (no samo u mjeri pruženoj prije raskida), 9., 10., 11., 12., 14., 15. i 16. ove Licence ostaju na snazi i nakon takvog raskida.

8. Povratne informacije. Appleov softver omogućit će vam slanje izvješća o pogreškama, upitnika, zahtjeva za poboljšanje, izvješća o problemima i/ili informacija za podršku (pod zajedničkim nazivom „Povratne informacije”) o svom sustavu ili Appleovu softveru Appleu. Osim ako nije drukčije navedeno u odjeljku 5., prihvaćate da u odsutnosti zasebnog pisanog sporazuma koji propisuje drukčije, Apple ima pravo upotrebljavati Povratne informacije koje pružite u bilo koju svrhu. Ovime Appleu izjavljujete da imate sva potrebna prava za pružanje Povratnih informacija i dodjelu gore navedenih prava Appleu.

9. Odricanje od jamstava.
A. IZRIČITO POTVRĐUJETE I SUGLASNI STE DA, U MJERI DOPUŠTENOJ VAŽEĆIM ZAKONOM, UPOTREBLJAVATE APPLEOV SOFTVER NA VLASTITU ODGOVORNOST TE DA SNOSITE CJELOKUPNI RIZIK U POGLEDU ZADOVOLJAVAJUĆE KVALITETE, PERFORMANSI, TOČNOSTI I UČINKA.

B. DO NAJVEĆE MJERE KOJA JE DOPUŠTENA VAŽEĆIM ZAKONOM, APPLEOV SOFTVER DAJE SE „U KONAČNOM OBLIKU” I „PREMA DOSTUPNOSTI”, SA SVIM NEDOSTACIMA I BEZ JAMSTAVA IKAKVE VRSTE TE SE APPLE I APPLEOVI DAVATELJI LICENCI (ZAJEDNIČKI „APPLE” ZA POTREBE ODJELJAKA 9. I 10.) OVIME ODRIČU SVIH JAMSTAVA I UVJETA U ODNOSU NA APPLEOV SOFTVER I USLUGE, BILO IZRIČITIH, PODRAZUMIJEVANIH ILI ZAKONSKIH, UKLJUČUJUĆI, IZMEĐU OSTALOG, PODRAZUMIJEVANA JAMSTVA I/ILI UVJETE PRODAJE, ONIH ZA ZADOVOLJAVAJUĆU KVALITETU, PRIKLADNOST ZA ODREĐENU SVRHU, TOČNOST, TIHO UŽIVANJE I NEPOVREDIVOST PRAVA DRUGIH STRANA.

C. APPLE NE JAMČI DA ĆETE NEOMETANO UŽIVATI U APPLEOVOM SOFTVERU, DA ĆE FUNKCIJE KOJE APPLEOV SOFTVER SADRŽI ZADOVOLJITI VAŠE POTREBE, DA ĆE APPLEOV SOFTVER FUNKCIONIRATI BEZ PREKIDA ILI BEZ GREŠKE, DA ĆE APPLEOV SOFTVER BITI KOMPATIBILAN ILI RADITI SA SOFTVEROM, APLIKACIJAMA ILI USLUGAMA DRUGIH PROIZVOĐAČA NITI DA ĆE SE NEISPRAVNOSTI APPLEOVA SOFTVERA ISPRAVITI. INSTALACIJA OVOG APPLEOVA SOFTVERA MOŽE UTJECATI NA DOSTUPNOST I UPOTREBLJIVOST SOFTVERA, APLIKACIJA ILI USLUGA DRUGIH PROIZVOĐAČA, KAO I PROIZVODA I USLUGA TVRTKE APPLE.

E. NADALJE, POTVRĐUJETE DA APPLEOV SOFTVER NIJE NAMIJENJEN ILI PRIKLADAN ZA UPOTREBU U SITUACIJAMA ILI OKRUŽENJIMA U KOJIMA KVAR ILI NEPRAVOVREMENOST, POGREŠKE ILI NETOČNOSTI U SADRŽAJU, PODACIMA ILI INFORMACIJAMA KOJE PRUŽA APPLEOV SOFTVER MOGU DOVESTI DO SMRTI, TJELESNIH OZLJEDA, VELIKE MATERIJALNE ŠTETE ILI ONEČIŠĆENJA OKOLIŠA, UKLJUČUJUĆI, BEZ OGRANIČENJA, RAD NUKLEARNIH POSTROJENJA, NAVIGACIJE ZRAKOPLOVA ILI KOMUNIKACIJSKIH SUSTAVA, KONTROLE ZRAČNOG PROMETA, ODRŽAVANJA ŽIVOTA ILI SUSTAVA NAORUŽANJA.

E. NIKAKVA USMENA ILI PISANA INFORMACIJA ILI SAVJET KOJI PRUŽI APPLE ILI APPLEOV OVLAŠTENI PREDSTAVNIK NE PREDSTAVLJA JAMSTVO. AKO SE APPLEOV SOFTVER POKAŽE NEISPRAVNIM, VI SNOSITE CJELOKUPNI TROŠAK ZA SVA POTREBNA SERVISIRANJA, POPRAVKE ILI UKLANJANJE GREŠAKA. ODREĐENI PRAVNI SUSTAVI NE DOPUŠTAJU IZUZIMANJE PODRAZUMIJEVANIH JAMSTAVA ILI OGRANIČENJE VAŽEĆIH USTAVNIH PRAVA POTROŠAČA, STOGA SE GORE NAVEDENE IZNIMKE I OGRANIČENJA MOŽDA NE ODNOSE NA VAS.

10. Ograničenje odgovornosti. U MJERI U KOJOJ TO NIJE ZABRANJENO VAŽEĆIM ZAKONOM, APPLE NEĆE NI U KOJEM SLUČAJU BITI ODGOVORAN ZA OZLJEDE ILI BILO KAKVE SLUČAJNE, POSEBNE, NEIZRAVNE ILI POSLJEDIČNE ŠTETE, UKLJUČUJUĆI MEĐU OSTALIM ŠTETE ZBOG GUBITKA DOBITI, OŠTEĆENJA ILI GUBITKA PODATAKA, NEMOGUĆNOSTI PRIJENOSA ILI PRIMANJA BILO KAKVIH PODATAKA ILI INFORMACIJA, PREKIDA POSLOVANJA TE BILO KAKVE DRUGE KOMERCIJALNE ŠTETE ILI GUBITKE PROIZAŠLE IZ VAŠE UPOTREBE ILI NEMOGUĆNOSTI UPOTREBE SOFTVERA TVRTKE APPLE ILI BILO KOJEG SOFTVERA ILI APLIKACIJA TREĆIH STRANA U VEZI SA SOFTVEROM TVRTKE APPLE TE GUBITKE POVEZANE S NJIHOVOM UPOTREBOM ILI NEMOGUĆNOŠĆU NJIHOVE UPOTREBE, BEZ OBZIRA NA UZROK, NEOVISNO O TEORIJI ODGOVORNOSTI (UGOVORNOJ, IZVANUGOVORNOJ ILI NEKOJ DRUGOJ), ČAK I AKO JE APPLE BIO UPOZNAT S MOGUĆNOŠĆU TAKVIH ŠTETA. ODREĐENI PRAVNI SUSTAVI NE DOPUŠTAJU ISKLJUČENJE ILI OGRANIČENJE ODGOVORNOSTI ZA OSOBNE OZLJEDE ILI SLUČAJNE I POSLJEDIČNE ŠTETE, STOGA SE OVO OGRANIČENJE MOŽDA NE ODNOSI NA VAS. Ni u kojem slučaju ukupna odgovornost Applea prema vama, za sve nastale štete (osim ako je to nužno u skladu s važećim zakonom u slučajevima koji uključuju tjelesne ozljede) ne može premašivati iznos od pedeset dolara (50,00 USD). Prethodno navedena ograničenja vrijede čak i ako prethodno navedena pravna sredstva ne ispune svoju osnovnu svrhu.

11. Kontrola izvoza. Ne smijete upotrebljavati ni na bilo koji drugi način izvoziti ili ponovno izvoziti Appleov softver osim kako je određeno zakonom SAD-a i zakonima pravnog sustava u kojem je Appleov softver nabavljen. Posebice se, između ostalog, Appleov softver ne smije izvoziti ili ponovno izvoziti u (a) zemlje koje su pod embargom SAD-a ili (b) bilo kome tko se nalazi na popisu posebno označenih osoba Ministarstva financija SAD-a (Specially Designated Nationals List) ili popisu zabranjenih osoba (Denied Persons List) ili popisu entiteta (Entity List) Ministarstva trgovine SAD-a. Preuzimanjem i upotrebom Appleova softvera izjavljujete i jamčite da se ne nalazite u nekoj od tih država niti na nekom od takvih popisa. Također se slažete da nećete upotrebljavati Appleov softver ni u kakve svrhe koje su zabranjene zakonom SAD-a, uključujući, između ostalog, razvoj, dizajn, izradu ili proizvodnju projektila, nuklearnog, kemijskog ili biološkog oružja.

12. Zabrana odricanja ili ustupanja. Nikakvo kašnjenje ili nepostupanje u skladu s odredbama ove Licence neće se smatrati odricanjem osim ako ono nije u pisanom obliku i potpisuje ga ovlašteni zastupnik društva Apple te se nijedno odricanje neće smatrati daljnjim ili naknadnim odricanjem. Ovu Licencu ne možete ustupiti, cijelu ni djelomičnu, bez prethodnog pisanog odobrenja društva Apple. Svako neusklađeno ustupanje će se poništiti.

13. Krajnji korisnici u sektoru javne uprave. Appleov softver i povezana dokumentacija su „komercijalni proizvodi“ u smislu u kojem je taj pojam definiran u članku 48. C.F.R. §2.101, koji se sastoji od „komercijalnog računalnog softvera” i „dokumentacije o komercijalnom računalnom softveru” u smislu u kojem se takvi izrazi koriste u članku 48. C.F.R. §12.212 ili 48. C.F.R. §227.7202, kako je primjenjivo. U skladu s člankom 48. C.F.R. §12.212 ili 48. C.F.R. §227.7202-1 do 227.7202-4, kako je primjenjivo, komercijalni računalni softver i komercijalna računalna softverska dokumentacija odobrene su krajnjim korisnicima u sektoru američke javne uprave (a) samo kao komercijalni proizvodi i (b) samo s onim pravima koja su odobrena svim ostalim krajnjim korisnicima u skladu s ovdje navedenim propisima i uvjetima. Neobjavljena prava pridržana su u skladu sa zakonima o autorskom pravu SAD‑a.

14. Nadležnost i djelomična ništavost. Na ovu licencu primjenjivi su zakoni države Kalifornije, isključujući konflikte zakonskih načela. Na ovu licencu nije primjenjiva Konvencija Ujedinjenih naroda o sporazumima za međunarodnu prodaju dobara, čija je primjena izričito isključena. Ako iz bilo kojeg razloga sud ili mjerodavno zakonodavstvo zaključi da je bilo koja odredba ili neki njen dio ništavan, preostali dio ove licence ostaje vrijediti u punoj snazi.

15. Cjelokupni sporazum; Mjerodavni jezik. Ova licenca predstavlja cjelokupni sporazum između vas i društva Apple u pogledu upotrebe softvera za korištenje Apple i zamjenjuje sve prijašnje ili sadašnje sporazume u vezi s predmetom ovog sporazuma. Nikakvi dodaci ni preinake ove licence nisu obvezujući, osim ako ih ne napiše i potpiše tvrtka Apple. Svi prijevodi za licencu napravljeni su zbog lokalnih zahtjeva, a u slučaju spora ili razlika između engleske verzije i verzije na bilo kojem drugom jeziku, mjerodavna je verzija ugovora na engleskom jeziku u mjeri do koje je to dopušteno lokalnim zakonom u vašem pravnom sustavu.

16. Potvrde trećim stranama. Apple na svom web-mjestu za otvoreni kod (https://opensource.apple.com) može staviti na raspolaganje određene komponente Appleova softvera i programe otvorenog koda drugih proizvođača koji su uključeni u Appleov softver („komponente otvorenog koda”). Potvrde, odredbe licenciranja i odricanja od odgovornosti za takve komponente nalaze se u elektroničkoj dokumentaciji Appleova softvera. Pogledajte elektroničku dokumentaciju jer možda imate dodatna prava na komponente otvorenog koda. Izričito potvrđujete da su neispravnost ili oštećenje Appleova hardvera prouzročeni mijenjanjem komponenti otvorenog koda Appleova softvera isključeni iz uvjeta jamstva za Appleov hardver.

EA1920
09. 09. 2024.